open-index/open-wikipedia-markdown huggingface dataset:
Palu staipeknītis

**Palu staipeknītis** (*Lycopodiella inundata*) ir staipekņu dzimtas (*Lycopodiaceae*) augs, kas pieder staipeknīšu ģintij (*Lycopodiella*).

Palu staipeknītis aug nepiesārņotu un barības vielām nabadzīgu ezeru krastos, zāļu purvos, purvainās pļavās pārsvarā smilšainās augsnēs. Tas ir izplatīts Eiropā, neiekļaujot kontinenta rietumu un dienvidu daļu. Pārsvarā tas sastopams Eiropas centrālajā daļā. Palu staipeknītim Latvija ir tuvu izplatības areāla austrumu robežai, tāpēc tas ir izplatīts reti un nevienmērīgi, galvenokārt rietumu daļā un Rīgas apkārtnes ezeru krastos. Nereti palu staipeknīša izplatība saistīta ar ezeriem, kuru piekrastes seklūdenī aug lobēliju (*Lobelia dortmanna*) un ezereņu (*Isoëtaceae*) audzes.

## Apraksts
Palu staipeknītis ir daudzgadīgs, retāk viengadīgs augs ar pacilu vai stāvu, īsu stublāju un daudzām sīkām saknītēm. Stublājs var būt 1 – 15 cm garš, kas cieši pieguļ substrātam. Stāvo zaru ir maz un tie ir 1 - 5 cm augsti. Lapas pamīšus, taisnas 3 - 5 mm garas. Palu staipeknītis ir līdzīgs gada staipeknim (*Lycopodium annotinum*). Tiem abiem zara galā ir tikai viens strobils, bet atšķirībā no gada staipekņa palu staipeknītim strobils ir platāks par zaru, uz kura tas atrodas, un tas nav krasi norobežots no zara. Sporofilu vārpiņas labi izceļas, jo ir dzeltenzaļā krāsā, kad nogatavojušās. Sporas nobriest laikā no jūlija līdz oktobrim.

## Atsauces

## Ārējās saites
* Palu staipeknīša foto (ARKive)
* Palu staipeknīša foto (priede.bf.lu.lv)
* Mikroliegumu sugas
* Bioloģiskās daudzveidības atjaunošana militārajā poligonā "Ādaži"
Vālīšu staipeknis

**Vālīšu staipeknis** (*Lycopodium clavatum*) ir staipekņu dzimtas (*Lycopodiaceae*) augs, kas pieder staipekņu ģintij (*Lycopodium*).

Vālīšu staipeknis aug sausos skujkoku mežos, platlapju-skujkoku mežos, izcirtumos un mežmalās. Vālīšu staipeknis sastopams visā ziemeļu puslodes mežu zonā gan Eirāzijā, gan Ziemeļamerikā. Latvijā tas sastopams diezgan bieži visā teritorijā. Parasti veido dažāda lieluma klājeniskas audzes. Auga populāciju negatīvi ietekmē tā ievākšana dekoratīvos nolūkos, pēc izraustīšanas tas atjaunojas ļoti lēni. Vālīšu staipeknis ierakstīts Latvijas Sarkanās grāmatas 4. kategorijā, kā nepietiekami apzināta suga, un MK noteikumos par ierobežoti izmantojamo īpaši aizsargājamo sugu sarakstu.

## Apraksts
Vālīšu staipeknis ir mūžzaļš, daudzgadīgs lakstaugs ar ložņājošu, dakšveidīgi zarainu, 2—3 m garu dzeltenzaļu stublāju. Toties vertikālie zari izskatās pelēkzaļi, jo katras lapiņas galā gaišs matiņš. Lapas sīkas, 5—8 mm garas. Sporangiji veido vālītes vertikālo zaru galos. Viena zara galā parasti atrodas divas vai trīs vālītes. To garums ir 2—6 cm, bet vālītes kātiņš 10—18 cm garš. Sporas nogatavojas no jūlija līdz septembrim.

## Atsauces

## Ārējās saites
* Vālīšu staipekņa foto (dabasdati.lv)
* Staipekņi
* Jaunciema – Ādažu meža masīva bioloģiskais novērtējums
* Aizsargājamās augu sugas
* Ko neplūkt un nepirkt Jāņu laikā?
Reducētājs

**Reducētājs** ir viela, kuras atomi oksidēšanās-reducēšanās reakcijas laikā atdod savus elektronus (darbojas kā elektronu donori). Reducētāji redoksreakcijas laikā tiek oksidēti. Ja elektroda potenciāls ir pietiekami liels, vairumu vielu var reducēt, izmantojot elektrolīzi (reducēšanās notiek uz katoda).

Organiskajā ķīmijā ar reducēšanos bieži saprot ūdeņraža atomu pievienošanos. Piemēram, platīna katalizatora klātienē benzolu var ar ūdeņradi reducēt par cikloheksānu:

:C6H6 + 3H2 → C6H12

Tādējādi organiskajā ķīmijā par labiem reducētājiem uzskata vielas, kas viegli atdod ūdeņraža atomus.


OksidētājiReducētājiPusreakciju elektrodu standartpotenciāli, (V)
Li+ + e− =Li-3,04
Na+ + e− =Na-2,71
Mg2+ + 2e− =Mg-2,38
Al3+ + 3e− =Al-1,66
2H2O(šķ.) + 2e− = H2(g.) + 2OH − -0,83
Cr3+ + 3e− =Cr-0,74
Fe2+ + 2e− =Fe-0,41
2H+ + e− =H20,00
Sn4+ + 2e− =Sn2++0,15
Cu2+ + e− =Cu++0,16
Ag+ + e− =Ag+0,80
Br2 + 2e− =2Br−+1,07
Cl2 + 2e− =2Cl−+1,36
MnO4− + 8H+ + 5e− =Mn2+ + 4H2O+1,49
Gada staipeknis

**Gada staipeknis** () ir staipekņu dzimtas (*Lycopodiaceae*) augs, kas pieder staipekņu ģintij (*Lycopodium*).

Sugu pirmo reizi aprakstīja Karls Linnejs (Carl von Linné) 1753. gadā. Latvijā par šo sugu pirmo reizi rakstīja D.H.Grindelis 1803. gadā.

Tā ir visbiežāk sastopamā staipekņu suga Latvijā. Parasti veido dažāda lieluma klājeniskas audzes. Populāciju negatīvi ietekmē auga izraušana dekoratīvo vītņu pagatavošanai. Pašatjaunojas ļoti ilgi, tāpēc gada staipeknis ierakstīts Latvijas Sarkanās grāmatas 4. kategorijā, kā nepietiekami apzināta suga, un MK noteikumos par ierobežoti izmantojamo īpaši aizsargājamo sugu sarakstu.

## Apraksts
Gada staipeknis ir mūžzaļš, daudzgadīgs lakstaugs ar ložņājošu, līdz 2 metriem garu stublāju un stāviem 10—15 cm gariem zariem. Vertikālajiem zariem raksturīgas mazas iežmaugas. Lapas sīkas, vienkāršas, uz stumbra un zariem aug pamīšus. Lancetiskās lapas ir 0,3—1 cm garas. Strobili vālveida, pa vienam sēdoši katra zara galotnē. Negatavas vālītes ir zaļā krāsā, bet, kad nogatavojas, kļūst dzeltenas. Sporas nobriest no jūlija līdz sepetembrim.

## Izplatība un biotopi
Gada staipeknis aug skujkoku (biežāk egļu nekā priežu mežos) un platlapju-skujkoku mežos, mitrās augsnēs ar skābu reakciju. Plaši sastopams visā Eirāzijas un Ziemeļamerikas mežu joslā. Kalnos atrodams līdz 2000 m augstumam.

## Sistemātika
Kopš gada staipekni aprakstīja K. Linnejs, tas ir iekļauts *Lycopodium* ģintī. Daži autori sugai *L. annotinum* izdala divas pasugas: 
* Lycopodium annotinum L. subsp. annotinum
* Lycopodium annotinum subsp. alpestre (Hartm.) Á.Löve & D.Löve.

2003. gadā A. Haines šo sugu nosauca par *Spinulum annotinum* un iekļāva *Spinulum* ģintī. Šādu iedalījumu akceptē PPG I sistēma (2016), bet nepieņem citās klasifikācijās.

## Atsauces

## Ārējās saites
* Staipekņu nodalījums 
* Gada staipekņa augšana dažādu faktoru ietekmē
* Gada staipekņa foto (dabasparadibufoto)
* Gada staipekņa foto (dabasdati.lv)
* Pēdējais brīdis nepieļaut Ozolsalas megaprojektu
* Ko neplūkt un nepirkt Jāņu laikā?
Supernatural

***Supernatural*** var būt:

* pārdabiskums
* *[[Supernatural (filma)|Supernatural]]* — 1933. gada filma
* *[[Supernatural (seriāls)|Supernatural]]* — seriāls
* *[[Supernatural (reperis)|Supernatural]]* — reperis
Sērūdeņradis

**Sērūdeņradis** (H2S) ir sēra un ūdeņraža binārais savienojums. Sērūdeņradis ir bezkrāsaina, indīga gāze ar raksturīgu ļoti nepatīkamu puvušu olu smaku.

Dabā bieži rodas mikroorganismiem sadalot organiskās vielas anaerobā vidē. Indīgs cilvēkiem un citiem dzīvniekiem. Tas inhibitē šūnu elpošanu līdzīgi cianīdiem. Saindēšanās simptomi — elpošanas traucējumi, krampji un nāve.

## Iegūšana
Laboratorijā sērūdeņradi iegūst, iedarbojoties ar skābēm (sālsskābi) uz dzelzs sulfīdu FeS.

## Molekulas uzbūve
Sērūdeņraža molekulai ir leņķiska forma, tādēļ tā ir polāra. Kaut arī sērūdeņradis savā ziņā ir ūdens analogs ar daudz smagākām molekulām, tam ir daudz vājāk izteikta spēja veidot ūdeņraža saites, nekā ūdenim, tādēļ H2S normālos apstākļos ir gāze.

## Īpašības
Sašķidrinātam sērūdeņradim pašjonizācija ir niecīga, bet ūdens šķīdumos tas jonizējas diezgan labi un veido vāju skābi, ko sauc par **sērūdeņražskābi**. Sērūdeņražskābes sāļus sauc par sulfīdiem.

Ūdenī šķīst samērā slikti, daudz labāk — etanolā.

Sērūdeņradis ir spēcīgs reducētājs. Atkarībā no reakcijas apstākļiem, tas var oksidēties līdz sēram, sēra dioksīdam vai sērskābei. Gaisā sērūdeņradis deg ar zilu liesmu:

: 2H2S + ЗО2 → 2Н2О + 2SO2

Par 400 °C augstākā temperatūrā sērūdeņradis sāk sadalīties vienkāršās vielās — sērā un ūdeņradī.

## Izmantošana
Sērūdeņradi izmanto alternatīvajā medicīnā sērūdeņraža vannām. Tā ārstnieciskās īpašības nav pierādītas.

## Atsauces

## Literatūra
* N.Ahmetovs. Neorganiskā ķīmija, Rīga, "Zvaigzne", 1978, 331.—332. lpp.
Jenšēpinga

**Jenšēpinga** () ir pilsēta Zviedrijas dienvidos Smolandē, Zviedrijas otrā lielākā ezera — Veterna krastā. Šajā pilsētā ir 112 766 (2022) iedzīvotāju. Zviedrijas devītā lielākā pilsēta. Jenšēpingā atrodas Jenšēpingas Universitāte.

## Cilvēki
Jenšēpingā dzimuši:

* Jons Bauers (*John Bauer*, 1882—1918) — gleznotājs un ilustrators;
* Angnēta Osa Feltskūga (*Agnetha Åse Fältskog*, 1950—) — grupas ABBA dalībniece;
* Dāgs Hammaršelds (*Dag Hammarskjöld*, 1905—1961) — diplomāts, ekonomists un rakstnieks, bijušais ANO ģenerālsekretārs;
* Nina Pīrsone (*Nina Persson*, 1974—) — grupas Cardigans soliste;

## Atsauces

## Ārējās saites
Dankans

**Dankans** (siev. dz. **Dankana**; ) ir viduslaiku Skotijas karaļu vārds. Personas ar šādu uzvārdu:

* Maikls Klārks Dankans (*Michael Clarke Duncan*; 1957—2012) — amerikāņu kinoaktieris;
* Tims Dankans (*Tim Duncan*; 1976) — amerikāņu basketbolists.
Anna Montanjana

**Anna Montanjana** (, dzimusi  Valensijā, Spānijā) ir spāņu basketboliste, Spānijas sieviešu basketbola valstsvienības dalībniece, pašlaik (2010) spēlē WNBA klubā Minesotas "Lynx".

## Ārējās saites
* Oficiālā mājaslapa  
* FIBA Europe.com profils 
* WNBA profils
Širases krasts

**Širases krasts** ir Mērijas Bērdas Zemes piekrastes apgabals gar Rosa šelfa ledāju un Rosa jūru no Kolbeka raga līdz Saipla krastam. Ziemeļu daļā krastu, kas stiepjas gar Edvarda VII pussalu apskalo Rosa jūras Okumas līcis. Nedaudz tālāk uz dienvidiem atrodas Prestruda līcis. Dienviddaļā pa Širases krastu uz Rosa šelfa ledāju noplūst Makeiīla un Bindšadlera ledus straumes, kas dod lielāko šelfa ledāja masas pienesumu tā austrumu daļā.

Krasts 1961. gadā nosaukts par godu japāņu polārpētniekam Nobu Širasem, kura ekspedīcija 1912. gadā bija pirmā, kas izkāpa krastā Edvarda VII pussalā.

## Atsauces
Evantija Malci

**Evantija Malci** (, dzimusi  Gumenisā, Grieķijā) ir grieķu basketboliste, Grieķijas sieviešu basketbola valstsvienības dalībniece, pašlaik (2010) spēlē Čehijas klubā Prāgas "USK".

## Ārējās saites

* Oficiālā mājaslapa
Ivica Kosteličs

**Ivica Kosteličs** (; dzimis  Zagrebā, Horvātijā) ir horvātu bijušais kalnu slēpotājs, kas specializējās slalomā, četru olimpisko sudraba medaļu īpašnieks un Pasaules kausa kopvērtējuma uzvarētājs 2011. gadā. Viņa jaunākā māsa Janica Kosteliča arī ir bijusi izcila kalnu slēpotāja, trīskārtēja Pasaules kausa kopvērtējuma un četrkārtēja olimpisko spēļu uzvarētāja, bet abu treneris ir tēvs Ante Kosteličs.

## Karjera
I. Kosteličs pirmo uzvaru Pasaules kausa posmā izcīnīja 2001.—2002. gada sezonas sākumā, un šajā pašā sezonā viņš pirmo un vienīgo reizi kļuva par kopvērtējuma uzvarētāju kādā no disciplīnām — slalomā. Kopā karjerā izcīnījis 26 uzvaras Pasaules kausa posmos, no tām 15 — slalomā. 2003. gadā šajā disciplīnā izcīnīja Pasaules čempionāta zelta medaļu. Piedalījies četrās olimpiskajās spēlēs. 2006. gadā Turīnā izcīnītā sudraba medaļa kombinācijā kļuva par pirmo medaļu vīriešiem olimpiskajās spēlēs Horvātijas ziemas sporta vēsturē. 2010. gada olimpiskajās spēlēs Vankūverā pievienotās vēl divas sudraba medaļas ļāva viņam kļūt par veiksmīgāko Horvātijas sportistu šajā olimpiādē.  Sočos ieguva vēl vienu sudraba medaļu kombinācijā. Brālis un māsa Kosteliči kopā ir izcīnījuši 10 olimpiskās medaļas no 11, ko vispār sakrājuši neatkarīgās Horvātijas sportisti ziemas olimpiādēs (vienīgo bronzu Vankūveras olimpiskajās spēlēs ieguva biatlonists Jakovs Faks).

2011. gadā I. Kosteličs pirmo reizi karjerā kļuva par uzvarētāju kalnu slēpošanas Pasaules kausa kopvērtējumā.

## Ārējās saites

*
2008. gada Brazīlijas Grand Prix

**2008. gada [[Brazīlijas Grand Prix|Brazīlijas ''Grand Prix'']]** bija Formula 1 ''Grand Prix'' izcīņa, kura norisinājās no  līdz  Interlagušas sacīkšu trasē. Šī bija 18. un pēdējā 2008. gada F-1 sezonas sacīkste.

Sacīkstē uzvarēja mājinieks Ferrari pilots Felipe Masa, kurš startēja no pirmās starta vietas (pole-position). Otrais finišēja spāņu pilots Fernando Alonso, kurš pārstāv Renault komandu, kā trešais finišēja Masas komandas biedrs soms Kimi Reikenens.

## Rezultāti
### Kvalifikācija

### Sacīkste

## Kopvērtējums
;Pilotu kopvērtējums

;Komandu kopvērtējums

## Ārējās saites
Brenguļu pagasts

**Brenguļu pagasts** ir viena no Valmieras novada administratīvajām teritorijām, Gaujas un Abula krastā. Robežojas ar sava novada Kauguru, Trikātas un Valmieras pagastiem, Smiltenes novada Blomes pagastu un Cēsu novada Mārsnēnu pagastu. 

## Daba
### Reljefa formas
Ješku grava

### Hidrogrāfija
#### Ūdensteces
Abuls, Dedums, Gauja, Ješku grāvis, Lisa, Mailīte, Mažupe, Miegupe, Pūpolupīte, Spindene, Storupīte, Viltums, Vīksnene.

#### Ūdenstilpes
Brenguļu dzirnavezers, Jaunbrenguļu dzirnavezers

#### Purvi
Baltais purvs, Lisas purvs, Mailes purvs, Tīpuriņš

### Dabas aizsardzība
Pagasta teritorijā atrodas daļa no aizsargājamo ainavu apvidus Ziemeļgauja. Valsts aizsardzībā atrodas Brenguļu “Čiekuržu” dendroloģiskie stādījumi.

## Vēsture
Brenguļu pagasts pirmo reizi literatūrā pieminēts 1474. gadā.
1920. gada agrārās reformas gaitā Vecbrenguļu muižas (*Alt-Wrangelshof*) zemes sadalīja 65 vienībās 1222 ha kopplatībā, muižas centru piešķīra rūpniecības un tirdzniecības sabiedrībai "Abuls". Sabiedrībai piederēja ūdensdzirnavas ar elektrostaciju. 
1935. gadā Valmieras apriņķa Brenguļu pagasta (līdz 1925. gadam **Vecbrenguļu pagasts**) platība bija 69,4&nbsp;km² un tajā dzīvoja 668 iedzīvotāji. Līdz 1924. gadam Vecbrenguļu pagasts bija daļa no Valkas apriņķa. 1945. gadā pagastā izveidoja Brenguļu ciema padomi, kuru gan likvidēja 1947. gadā, bet atjaunoja 1949. gadā, līdz ar pagastu un apriņķu likvidēšanu. Valmieras rajona Brenguļu ciemam 1954. gadā pievienoja likvidēto Jaunvāles ciemu. 1990. gadā ciemu reorganizēja par Valmieras rajona pagastu. 2009. gadā Brenguļu pagastu kā administratīvo teritoriju iekļāva Beverīnas novadā. 2021. gadā Beverīnas novads tika iekļauts Valmieras novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir **[[Brenguļi]]** (pagasta centrs), Cempi, Cempmuiža, Jaunvāle.

### Ievērojamas personības
* Edgars Krieviņš (1884—1971), filologs un diplomāts, Latvijas sūtnis Vācijā, Austrijā un Nīderlandē (1932–1935), Igaunijā (1935–1938), atkārtoti Vācijā un Nīderlandē (1938–1940).
* Jānis Lībietis (1885—1946), Satversmes sapulces loceklis, Ķemeru Sēravotu iestādes direktors (1928-1944). Viens no 1944. gada 17. marta Latvijas Centrālās padomes memoranda parakstītājiem.

## Saimniecība
### Transports

## Izglītība un kultūra

## Atsauces
Kšištofs Lavrinovičs

**Kšištofs Lavrinovičs** (*Kšyštof Lavrinovič*; dzimis ) ir profesionāls poļu izcelsmes Lietuvas basketbolists, spēlē spēka uzbrucēja un centra pozīcijās, Lietuvas basketbola izlases dalībnieks, kopš 2007. gada pārstāv Itālijas Lega 1 klubu Sjēnas "Montepaschi". Kšištofa dvīņubrālis Darjušs arī ir profesionāls basketbolists.

Kopā ar Lietuvas izlasi ir izcīnījis zelta medaļu 2003. gada Eiropas čempionātā, sudrabu 2013. gada Eiropas čempionātā un bronzu 2007. gada čempionātā.

## Ārējās saites
* Eirolīgas profils
Elīna Dillone

**Elīna Dillone** (dzimusi **Galilējava**, vēlāk **Zīke**; dzimusi  Rīgā) ir latviešu basketboliste, spēlē vieglās uzbrucējas pozīcijā, Latvijas sieviešu basketbola valstsvienības spēlētāja. Pašlaik (2011) pārstāv Spānijas līgas klubu *[[Gran Canaria]]*.

2010.—2011. gada klubu sezonu viņa uzsāka Latvijā, vispirms pārstāvot SK Cēsis, taču vēlāk aizvadīja 4 spēles TTT Rīga sastāvā, pēc tam pārstāvēja Spānijas līgas klubu "Olesa Espanyol".

Latvijas izlasē debitējusi . Kopā ar Latvijas sieviešu izlasi ir izcīnījusi 6. vietu 2005. gada Eiropas čempionātā Turcijā. Kopā ar Latvijas U-20 izlasi izcīnījusi 3. vietu 2005. gada Eiropas U-20 čempionātā.

## Sasniegumi
* 2005: 6. vieta 2005. gada Eiropas čempionātā kopā ar Latvijas sieviešu izlasi Turcijā.
* 2009: 3. vieta Eiropas U-20 čempionātā kopā ar Latvijas sieviešu U-20 izlasi Čehijā.

## Atsauces

## Ārējās saites
Stambulas "Fenerbahçe" (sieviešu basketbola klubs)

thumb|260px
**Fenerbahçe** ir sieviešu basketbola klubs no Fenerbahçe SK kluba, kas ir Stambulas sporta klubs. Klubs ir dibināts 1954. gadā, savas mājas spēles aizvada Caferağa Spor Salonu arēnā, kuras ietilpība ir 1500 sēdvietas. Klubs 2012.—2013. gada sezonā spēlē Turcijas līgā un Eirolīgā. Pašlaik (2013) klubā spēlē latviešu basketboliste Ieva Kubliņa.

## Ārējās saites
* Oficiālā mājaslapa , , 
* Turcijas sieviešu basketbola līga
Halvars Hanevolls

**Halvars Hanevolls** (; dzimis  Askerē, Norvēģijā, miris ) bija norvēģu biatlonists, trīskārtējs olimpiskais čempions.

Ar biatlonu nodarbojās kopš 1985. gada, Pasaules kausa posmos piedalījās kopš 1991.—1992. gada sezonas, bet olimpiskajās spēlēs debitēja 1994. gadā Lillehammerē. Savu vienīgo individuālo Olimpisko zelta medaļu viņš negaidīti izcīnīja 1998. gada olimpiādē Nagano, kad jau bija nostiprinājies Norvēģijas izlasē, kurā vietu saglabāja 15 gadus, galvenokārt pateicoties lieliskai šaušanas precizitātei. Kopā H. Hanevolls ir ieguvis 6 medaļas Olimpiskajās spēlēs, tai skaitā 3 zelta. Pēdējo zelta medaļu viņš izcīnīja 2010. gadā Vankūveras Olimpiskajās spēlēs 40 gadu vecumā. Vēl H. Hanevolls ir ieguvis 16 medaļas Pasaules čempionātos (no tām 5 zelta) un 23 reizes uzvarējis Pasaules kausa posmos.

Pēc 2009.—2010. gada biatlona sezonas H. Hanevolls paziņoja par profeionāla biatlonista karjeras beigām.

Miris  49 gadu vecumā.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

## Atsauces

## Ārējās saites
* Olimpiskā datubāze 
* IBU profils 
* Sports-Reference profils
Japānas sieviešu basketbola izlase

**Japānas sieviešu basketbola izlase** ir nacionālā basketbola sieviešu komanda, kas pārstāv Japānu starptautiskās basketbola sacensībās, tādās kā Āzijas čempionāts, Pasaules čempionāts, Olimpiskās spēles. Pašlaik Japānas izlase FIBA Pasaules izlašu rangā ieņem 8. vietu. Japānas izlases labākie panākumi ir sudrabs 1975. gada Pasaules čempionātā un sudraba medaļa 2020. gada Vasaras Olimpiskajās spēlēs.

## Panākumi
### Olimpiskās spēles
* 1976 — 5. vieta
* 1980 — *nekvalificējās*
* 1984 — *nekvalificējās*
* 1988 — *nekvalificējās*
* 1992 — *nekvalificējās*
* 1996 — 7. vieta
* 2000 — *nekvalificējās*
* 2004 — 10. vieta
* 2008 — *nekvalificējās*
* 2016 - 8.vieta
* 2020 - 2.vieta

### Pasaules čempionāts

## Piezīmes un atsauces
Mali sieviešu basketbola izlase

**Mali sieviešu basketbola izlase** ir nacionālā basketbola sieviešu komanda, kas pārstāv Mali Republiku starptautiskās basketbola sacensībās, tādās kā Āfrikas čempionāts, Pasaules čempionāts, Olimpiskās spēles. Pašlaik Mali izlase FIBA Pasaules izlašu rangā ieņem 26. vietu.

## Panākumi
### Olimpiskās spēles
* 1976 — *nekvalificējās*
* 1980 — *nekvalificējās*
* 1984 — *nekvalificējās*
* 1988 — *nekvalificējās*
* 1992 — *nekvalificējās*
* 1996 — *nekvalificējās*
* 2000 — *nekvalificējās*
* 2004 — *nekvalificējās*
* 2008 — 12. vieta
* 2012 – 2020 — *nekvalificējās*
* 2024 —

### Āfrikas Čempionāts
* 1968 – 3. vieta
* 1970 – 4. vieta
* 1974 – 8. vieta
* 1977 – 7. vieta
* 1981 – 4. vieta
* 1984 – 4. vieta
* 1993 – 7. vieta
* 1997 – 6. vieta
* 2000 – 9. vieta
* 2003 – 5. vieta
* 2005 – 5. vieta
* 2007 – **Čempiones**
* 2009 – 2. vieta
* 2011 – 3. vieta
* 2013 – 5. vieta
* 2015 – 5. vieta
* 2017 – 3. vieta
* 2019 – 3. vieta
* 2021 – 2. vieta

## Piezīmes un atsauces
Memfisas "Grizzlies"

**Memfisas "Grizzlies"** () ir profesionāls ASV basketbola klubs, kas ir bāzēts Memfisā, Tenesī štatā, ASV. Klubs spēlē Nacionālās basketbola asociācijas Rietumu konferences Dienvidrietumu divīzijā. Tas tika dibināts 1995. gadā kā **Vankūveras "Grizzlies"** un kopš dibināšanas spēlē NBA. 2001. gadā komanda pārcēlās uz Memfisu.

Savas pastāvēšanas vēsturē "Grizzlies" nav izcīnījuši nevienu NBA čempionu titulu. Mājas spēles komanda aizvada *[[FedExForum]]* arēnā.

Vairāki kluba statistikas rekordi pieder Spānijas basketbolistam Pau Gazolam, kurš komandā vairs nespēlē, un tās sastāvā ir spēlējis arī viņa brālis Marks Gazols.

## Sasniegumi
* **[[NBA čempioni|Čempioni]]**: 0
* **Konferences čempioni**: 0
* **Divīzijas čempioni**: 2 (2022,2023)
## Arēna

* General Motors (GM) Place (1995–2001)
* Pyramid Arena (2001–2004)
* **[[FedExForum]]** (2004–pašlaik)

## Ārējās saites

* Kluba oficiālā mājaslapa 
* Basketball-Reference profils
Ainārs Čukste

**Ainārs Čukste** (dzimis  Valmierā) ir latviešu basketbola treneris. 2026. gadā trenē Latvijas kluba Rīgas TTT fārmklubu TTT Rīga Juniores, ar ko strādā jau vairāk nekā 10 gadus, kā arī jaunās basketbolistes "Rīdzenes" sporta skolā un Latvijas meiteņu jaunatnes izlases.

Kopā ar Latvijas sieviešu U-20 basketbola valstsvienību izcīnījis bronzas medaļu 2005. un 2009. gada Eiropas U-20 čempionātā. Kopā ar Latvijas U-18 izlasi izcīnījis 4. vietu 2016. gada Eiropas U-18 čempionātā, iegūstot tiesības pirmo reizi spēlēt U-19 pasaules čempoinātā.

A. Čukste bija Latvijas sieviešu basketbola izlases galvenais treneris 2006. gadā. A. Čukste ir bijis arī Latvijas Jaunatnes basketbola līgas galvenais tiesnesis, Latvijas Basketbola līgas galvenais tiesnesis, Latvijas Sieviešu basketbola līgas kluba Rīgas TTT galvenais treneris, Latvijas sieviešu izlases trenera palīgs.

Izglītību ieguvis Strenču astoņgadīgajā skolā, Valmieras Viestura 3. vidusskolā, Latvijas Sporta pedagoģijas akadēmijā.

Viņa dēls Kārlis Čukste ir profesionāls hokejists.

## Atsauces

## Ārējās saites
Darjušs Lavrinovičs

**Darjušs Lavrinovičs** (*Darjuš Lavrinovič*; dzimis ) ir profesionāls poļu izcelsmes Lietuvas basketbolists, spēlē centra pozīcijā, Lietuvas basketbola izlase dalībnieks, kopš 2009. gada pārstāv Spānijas virslīgas klubu Madrides "Real". Darjuša dvīņubrālis Kšištofs arī ir profesionāls basketbolists.

Kopā ar Lietuvas izlasi ir izcīnījis bronzas medaļu 2007. gada Eiropas čempionātā un sudrabu 2013. gada Eiropas čempionātā.

## Ārējās saites
* Eirolīgas profils
Atēnu "Panathinaikos" (basketbola klubs)

**Atēnu "Panathinaikos"** () ir profesionāls basketbola klubs, kas ir bāzēts Atēnās, Grieķijā. Klubs spēlē A1 Ethniki līgā. Tas tika dibināts 1922. gadā.

Savas pastāvēšanas vēsturē klubs ir izcīnījis 39 Grieķijas un 6 Eirolīgas čempiontitulus. Mājas spēles komanda aizvada *OAKA Indoor Hall* arēnā. "Panathinaikos" ir aizvadījis 3 pārbaudes spēles ar NBA klubiem.

## Ārējās saites

* Kluba oficiālā mājaslapa
Maskavas CSKA (vīriešu basketbola klubs)

**Maskavas CSKA** () ir profesionāls basketbola klubs, kas ir bāzēts Maskavā, Krievijā. Klubs ir dibināts 1924. gadā. Tas ir izcīnījis 27 Krievijas, 24 Padomju Savienības un 8 Eirolīgas čempiontitulus, viens no titulētākajiem klubiem Eirolīgā. Savas mājas spēles klubs aizvada *Megasport Arena* arēnā.

## Kluba sasniegumi
* PSRS čempiontituli: 24
** 1945, 1960, 1961, 1962, 1964, 1965, 1966, 1969, 1970, 1971, 1972, 1973, 1974, 1976, 1977, 1978, 1979, 1980, 1981, 1982, 1983, 1984, 1988, 1990
* Krievijas čempiontituli: 27
** 1992, 1993, 1994, 1995, 1996, 1997, 1998, 1999, 2000, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2021
* PSRS kausi: 3
** 1972, 1973, 1982
* Krievijas kausi: 4
** 2005, 2006, 2007, 2010
* Eirolīgas čempiontituli: 8
** 1961, 1963, 1969, 1971, 2006, 2008, 2016, 2019
* Eirolīgas fināli: 12
** 1961, 1963, 1965, 1969, 1970, 1971, 1973, 2006, 2007, 2008, 2009, 2012
* Eirolīgas *Final Fours*: 20
** 1996, 2001, 2003, 2004, 2005, 2006, 2007, 2008, 2009, 2010, 2012, 2013, 2014, 2015, 2016, 2017, 2018, 2019, 2021
* VTB līgas čempiontituli: 11
** 2008, 2010, 2012, 2013, 2014, 2015, 2016, 2017, 2018, 2019, 2021

## Ārējās saites
* Kluba oficiālā mājaslapa  
* Eirolīgas profils
Madrides "Real" (basketbols)

**Madrides "Real"** () ir profesionāls Spānijas basketbola klubs, kas ir bāzēts Madridē, Spānijā. Klubs spēlē Liga ACB un Eirolīgā. Tas tika dibināts 1932. gadā. "Joventut" ir viens no trim Spānijas klubiem, kas visu laiku spēlē Spānijas augstākajā līgā.

Pastāvēšanas vēsturē "Real" ir izcīnījis 38 Spānijas un 11 Eirolīgas čempiontitulus. Mājas spēles komanda aizvada *WiZink Center* arēnā. Komandas kapteinis ir Serhio Luļs.

## Sasniegumi
* '''Eirolīga''': **11** *(rekords)*
** 1963-64, 1964-65, 1966-67, 1967-68, 1973-74, 1977-78, 1979-80, 1994-95, 2014-15, 2017-18, 2022-23

* **[[Liga ACB]] **: **38** *(rekords)*
** 1956-57, 1957-58, 1959-60, 1960-61, 1961-62, 1962-63, 1963-64, 1964-65, 1965-66, 1967-68, 1968-69, 1969-70, 1970-71, 1971-72, 1972-73, 1973-74, 1974-75, 1975-76, 1976-77, 1978-79, 1979-80, 1981-82, 1983-84, 1984-85, 1985-86, 1992-93, 1993-94, 1999-2000, 2004-05, 2006-07, 2012-13, 2014-15, 2015-16, 2017-18, 2018-19, 2021-22,  2023–24, 2024–25

* **Spānijas Karaļa kauss**: **28** *(rekords)*
** 1950-51, 1951-52, 1953-54, 1955-56, 1956-57, 1959-60, 1960-61, 1961-62, 1964-65, 1965-66, 1966-67, 1969-70, 1970-71, 1971-72, 1972-73, 1973-74, 1974-75, 1976-77, 1984-85, 1985-86, 1988-89, 1992-93, 2011-12, 2013-14, 2014-15, 2015-16, 2016-17, 2019-20

* **[[Saportas kauss|Eiropas kausu ieguvēju kauss]]** : **4** *(rekords)*
** 1983-84, 1988-89, 1991-92, 1996-97

* **[[ULEB kauss]]**: **1**
** 2006-07

* **[[Korača kauss]]**: **1**
** 1987-88

* **Pasaules klubu kauss**: **1**
** 1980-81

* **Starpkontinentālais kauss**: **4** *(rekords)*
** 1976, 1977, 1978, 1981

* **Spānijas superkauss**: **8**
** 1984-85, 2012, 2013, 2014, 2018, 2019, 2020, 2021

## Ārējās saites
* Kluba oficiālā mājaslapa   
* Eirolīgas profils 
* ACB.com profils 
* Basketpedya profils
Pablo Honey

**"''Pablo Honey''"** ir angļu alternatīvā roka grupas Radiohead pirmais studijas albums. Tas tika izdots 1993. gada 22. februārī.

## Dziesmu saraksts

Visas dziesmas sarakstīja Radiohead.

# "You" — 3:29
# "Creep" — 3:56
# "How Do You?" — 2:12
# "Stop Whispering" — 5:26
# "Thinking About You" — 2:41
# "Anyone Can Play Guitar" — 3:38
# "Ripcord" — 3:10
# "Vegetable" — 3:13
# "Prove Yourself" — 2:25
# "I Can't" — 4:13
# "Lurgee" — 3:08
# "Blow Out" — 4:40
Rūdijs Fernandess

**Rodolfo Fernandess i Farress** (; dzimis  Maļorkā, Spānijā), plašāk pazīstams kā **Rūdijs Fernandess** (*Rudy Fernández*), ir Spānijas basketbolists, spēlē uzbrūkošā aizsarga un vieglā uzbrucēja pozīcijās, Spānijas valstsvienības dalībnieks. 2023. gadā pārstāv Spānijas ACB līgas un Eirolīgas klubu Madrides "Real".

2006. gada Eiropas gada labākais jaunais spēlētājs.

2007. gada NBA draftā viņu Fīniksas "Suns" izraudzījās ar kopējo 24. kārtas numuru pirmajā kārtā.
Vairākas sezonas aizvadījis NBA, bet pēc tam atgriezās Spānijā. Ar "Real" izcīnījis trīs Eirolīgas čempiona titulus un 6 reizes kļuvis par Spānijas čempionu.

Kopā ar Spānijas izlasi izcīnījis Eiropas čempiona titulu četros čempionātos, kā arī zelta medaļu 2006. un 2019. gada Pasaules čempionātā.

## Atsauces

## Ārējās saites
Sandrīna Grida

**Sandrīne Grida** (; dzimusi  Kannās, Francijā) ir bijusī Francijas basketboliste, spēlēja centra pozīcijā. Bijusi Francijas sieviešu valstsvienības dalībniece. Vairākas sezonas spēlējusi Sieviešu Nacionālajā basketbola asociācijā (WNBA), pārstāvot Konektikutas "Sun" un Losandželosas "Sparks" (2016. gada WNBA čempione tās sastāvā).

Viņas tēvs Uliss Grida nāk no Martinikas un arī ir spēlējis basketbolu augstā līmenī, pārstāvējis Francijas izlasi.

## Karejera
2006. gada Eiropas gada labākā jaunā spēlētāja un 2009. gada Eiropas gada labākā spēlētāja. 2007. gada WNBA draftā S. Gruda tika izvēlēta ar kopējo 13. numuru. WNBA pārstāvējusi Konektikutas "Sun" un Losandželosas "Sparks"

Kopā ar Francijas izlasi izcīnījusi Eiropas čempiontitulu 2009. gada čempionātā, kas notika Latvijā, sudrabu , kā arī bronzu 2020. gada olimpiskajās spēlēs. Kopā Eiropas čempionātos izcīnījusi septiņas dažāda kaluma medaļas, ko nav izdevies paveikt nevienai citai basketbolistei.

Pēdējā profesionālā komanda, ko pārtāvējusi, bija Itālijas klubs *[[PF Schio]]*. 2024. gada augustā S. Grida paziņoja par spēlētājas karjeras beigām.

## Atsauces

## Ārējās saites
Amnesiac

**"''Amnesiac''"** ir angļu alternatīvā roka grupas Radiohead piektais studijas albums. Tas tika izdots 2001. gada 4. jūnijā, debitējot Apvienotās Karalistes albumu topa pirmajā vietā un Billboard 200 topa otrajā vietā.

## Skaņdarbu saraksts

### Collector's Edition papilddisks

* 9.—14. skaņdarbs ierakstīts grupai uzstājoties *Canal+ Studios* 
* 15. skaņdarbs iekļauts no *[[I Might Be Wrong: Live Recordings]]*
Vembli stadions

{
  "type": "ExternalData",
  "service": "geoshape",
  "ids": "Q128468"
}

**Vembli stadions** (*Wembley Stadium*) ir futbola stadions Vembli priekšpilsētā, Londonā, Anglijā. Stadions tika atklāts 2007. gadā, stadiona ietilpība ir 90 000 sēdvietu (otrs lielākais stadions Eiropā un lielākais Apvienotajā Karalistē). Vembli stadions ir Eiropas futbola asociāciju savienības (UEFA) elites stadions, un ir uzņēmis vairākas augsta līmeņa starptautiskās spēles, ieskaitot Anglijas futbola izlases spēles.

## Atsauces

## Ārējās saites

* Oficiāla mājaslapa
Jeļena Ļevčanka

**Jeļena Ļevčanka** (; dzimusi  Gomeļā, Baltkrievijā) ir baltkrievu profesionālā basketboliste, bijusī Sieviešu Nacionālās basketbola asociācijas un Krievijas Basketbola superlīgas spēlētāja. 

Baltkrievijas izlasē spēlē kopš 2001. gada. Kopā ar to izcīnīja 2007. gada Eiropas čempionāta bronzas medaļu.

## Biogrāfija
Dzimusi 1983. gada 30. aprīlī Gomeļā. Spēlēt basketbolu Jeļena sāka sporta skolā Gomeļā, viņas pirmais treneris bija Viktors Orlovs. Vēlāk viņa pārcēlās uz Minsku un mācījās Republikāniskajā Olimpisko rezervju skolā. Starptautiskā mērogā debitēja 1999. gada Eiropas kadetu čempionātā. 2000. gadā viņa pārcēlās uz dzīvi ASV, kur pabeidza koledžu Rietumvirdžīnijā. 2006. gadā tika draftēta WNBA, kur spēlēja trīs dažādos klubos, kopumā četras sezonas (2006, 2007, 2010, 2012). Vēl viņa ir spēlējusi Krievijas, Turcijas, Polijas, Slovākijas un Ķīnas klubos. Baltkrievijas izlases sastāvā piedalījusies 2008. un 2016. gada vasaras olimpiskajās spēlēs, kā arī vairākos Pasaules un Eiropas čempionātos.

2020. gada 30. septembra rītā Minskas lidostā slavenā basketboliste tika aizturēta un par piedalīšanos baltkrievu iedzīvotāju protesta mītiņos sodīta ar 15 diennakšu ilgu administratīvo arestu. Viņa ir parakstījusi vēstuli, kurā Baltkrievijas sportisti vērš SOK uzmanību par valstī notiekošajām represijām.

Jeļena Ļevčanka ir viena no Baltkrievijas sportistu brīvās apvienības dibinātājām.

## Atsauces

## Ārējās saites
Amerikāņu pīrāgs (filmu cikls)

**"Amerikāņu pīrāgs"** () ir ASV seksa kinokomēdiju cikls, kas sastāv no četrām pamatcikla filmām. Filmu cikla pirmā filma "Amerikāņu pīrāgs" izdota 1999. gadā un to izplatīja *[[Universal Pictures]]*. Filma kļuva par pasaules popkultūras fenomenu un ieguva kulta statusu jauniešu vidū. Pēc pirmās filmas izdeva turpinājumus "Amerikāņu pīrāgs 2" (2001) un "Amerikāņu kāzas" (2003); savukārt filmu cikla ceturtās filmas "Amerikāņu pīrāgs: Salidojums" pirmizrāde notika 2012. gadā. Papildu filmu cikls ar nosaukumu "Amerikāņu pīrāgs piedāvā" sastāv no piecām filmām, kas izdotas uzreiz video. Tās izdotas no 2005. līdz 2020. gadam.

Vienīgais aktieris, kas filmējies visās filmās, ir Jūdžīns Levijs.

## Filmas
* 1999: "Amerikāņu pīrāgs"
* 2001: "Amerikāņu pīrāgs 2"
* 2003: "Amerikāņu kāzas"
* 2005: "Amerikāņu pīrāgs piedāvā: Orķestra nometne"
* 2006: "Amerikāņu pīrāgs piedāvā: Kailā jūdze"
* 2007: "Amerikāņu pīrāgs piedāvā: Beta māja"
* 2009: "Amerikāņu pīrāgs piedāvā: Mīlas grāmata"
* 2012: "Amerikāņu pīrāgs: Salidojums"
* 2020: *[[American Pie Presents: Girls' Rules]]*

## Atsauces

## Ārējās saites
*
Amerikāņu pīrāgs

**"Amerikāņu pīrāgs"** () ir 1999. gada ASV pusaudžu kinokomēdija, kuras režisors ir Pols Vaits. Šī ir filmu cikla pirmā daļa. Nākamā daļa "Amerikāņu pīrāgs 2" izdota 2001. gadā.
  
## Sižets
Filma stāsta par četriem pusaudžiem Džimu, Finču, Ozu un Kevinu no Rietumu Mičiganas vidusskolas, kuri vienojušies, ka līdz vidusskolas beigām viņi zaudēs nevainību. Kādā vidusskolas ballītē viņi saprot, ka vienošanos nemaz nebūs tik viegli izpildīt. Taču viņi vēl joprojām domā, ka jāzaudē nevainība pirms vidusskolas pabeigšanas, un vidusskolas izlaiduma ballīte ir pēdējā iespēja to īstenot. Kad sāk tuvoties liktenīgais brīdis, puiši sāk iztēloties kā tas varētu notikt un sāk meklēt meiteni, kura būtu ar mieru vienas nakts sakaram.

## Galvenajās lomās
* Džims — Džeisons Bigss
* Ozs — Kriss Kleins
* Kevins — Tomass Īens Nikolass
* Finčs — Edijs Kejs Tomass
* Stiflers — Šons Viljams Skots
* Mišela — Elisone Henigana
* Vikija — Tara Rīda
* Hetera — Mena Suvari
* Džima tētis — Jūdžīns Levijs
* Džesika — Nataša Laijona

## Ārējās saites
*
Teodors Papaluks

**Teodors Teo Papaluks** (; dzimis  Atēnās, Grieķijā) ir bijušais  grieķu basketbolists, spēlēja saspēles vadītāja pozīcijā, Grieķijas valstsvienības dalībnieks. 2006. gada Eiropas gada labākais spēlētājs. Seškārtējs Krievijas čempions kopā ar Maskavas CSKA.

Kopā ar Grieķijas izlasi izcīnījis Eiropas čempiontitulu 2005. gadā, sudraba medaļu 2006. gada Pasaules čempionātā.

## Piezīmes un atsauces

## Ārējās saites
* Oficiāla mājaslapa   
* Eirolīgas profils
Amerikāņu kāzas

**"Amerikāņu kāzas"** (; arī **"Amerikāņu pīrāgs: Kāzas"** (*American Pie: The Wedding*)) ir 2003. gada ASV pusaudžu kinokomēdija, kuras režisors ir Džesijs Dilans. Šī ir "Amerikāņu pīrāga" filmu cikla trešā daļa, kā arī pēdējā oriģinālā cikla filma (tomēr filmai ir turpinājums — "Amerikāņu pīrāgs: Salidojums").

## Atsauces

## Ārējās saites
*
Amerikāņu pīrāgs piedāvā: Orķestra nometne

**"Amerikāņu pīrāgs piedāvā: Orķestra nometne"** () ir 2005. gada ASV pusaudžu kinokomēdija, kuras režisors ir Stīvs Rašs. Šī ir "Amerikāņu pīrāga" filmu cikla ceturtā daļa un pirmais DVD izdevums.

## Ārējās saites
Amerikāņu pīrāgs piedāvā: Kailā jūdze

**"Amerikāņu pīrāgs piedāvā: Kailā jūdze"** () ir 2006. gada ASV pusaudžu kinokomēdija, kuras režisors ir Džo Nussbaums. Šī ir filmu cikla "Amerikāņu pīrāgs" piektā daļa un otrā filma "Amerikāņu pīrāgs piedāvā" ciklā.

## Ārējās saites
*
Amerikāņu pīrāgs piedāvā: Beta māja

**"Amerikāņu pīrāgs piedāvā: Beta māja"** () ir 2007. gada ASV pusaudžu kinokomēdija, kuras režisors ir Endrū Volers. Šī ir filmu cikla sestā daļa un trešā "Amerikāņu pīrāgs piedāvā" ciklā.

## Skaņu celiņš
# Sound Experience - "Don't Fight the Feelin"
# God Made Me Funky - "Luv T'day"
# God Made Me Funky - "Won More Time"
# MOBONIX - "What Chu Wanna Do (Ladies In The Club)"
# Daphne Loves Derby - "Cue the Sun"
# Sound Experience - Don't Fight The Feeling
# Devin Lima - Rocky Road
# Love Arcade - Candy
# Dong Carrion - Everything Is Gonna Be OK
# Miss Eighty 6 - Drive Me Crazy
# Miss Eighty 6 - Candy Store
# Miss Eighty 6 - Bounce Back
# Miss Eighty 6 - Inside Outside
# Miss Eighty 6 - Rebound
# Soul P - I Ain't Going Nowhere
# Soul P - Put Your Hands Up
# Aceyalone - Find Out
# Robyn Johnson - Girls
# Psykohead - Walking On Fire
# Psykohead - Give Me More
# Fulanitoft feat. Tonny Tun Tun - Sabado En La Noche
# Rich Dolman - I Found My World
# Bomas Of Kenya - Kjana Mwana Mwali
# Betsy Roo - Killer
# The John Does - Stop Before You Start
# The Group - Gonna Love You
# Gleedsville - My Everything
# Daphne Loves Derby - Cue The Sun
# Dem Naughty Boys - That Kinda Booty
# Dem Naughty Boys - Pick It Up
# Jen Foster - All This Time
# Poxy - I'm Sick Of Being Home
# Bubble - On a Bender
# Ben Gidsjoy - Head Up
# Ten Days Till - Get Them Hands High
# God Made Me Funky - Won More Time
# God Made Me Funky - Luv T'day
# Simon Lynge - Love Comes Back To You
# Rene van Verseveld - Techno

## Atsauces

## Ārējās saites
*
Amerikāņu pīrāgs piedāvā: Mīlas grāmata

**"Amerikāņu pīrāgs piedāvā: Mīlas grāmata"** () ir 2009. gada ASV pusaudžu kinokomēdija, kuras režisors ir Džons Pučs. Šī ir filmu cikla "Amerikāņu pīrāgs" septītā, pašlaik pēdējā, daļa un ceturtā daļa "Amerikāņu pīrāgs piedāvā" ciklā.

## Ārējās saites
Jūtas "Jazz"

**Jūtas "Jazz"** () ir profesionāls ASV basketbola klubs, kas ir bāzēts Soltleiksitijā, Jūtas štatā, ASV. Klubs spēlē Nacionālās basketbola asociācijas Rietumu konferences Ziemeļrietumu divīzijā. Tas tika dibināts 1974. gadā kā **Ņūorleānas "Jazz"** un kopš dibināšanas brīža spēlē NBA.

Klubs ir izcīnījis astoņus savas divīzijas čempiontitulus, divreiz uzvarējis konferencē, taču nekad pastāvēšanas vēsturē nav uzvarējis NBA čempionātā. Mājas spēles aizvada *EnergySolutions Arena*.

Slavenākie spēlētāji "Jazz" vēsturē ir Pīts Maravičs, Karls Malons un Džons Stoktons.

## Sasniegumi
* **[[NBA čempioni|Čempioni]]**: 0
* **Konferences čempioni**: 2
** , 

* **Divīzijas čempioni**: 8
** , , , , , , , 

## Ārējās saites

* Kluba oficiālā mājaslapa 
* Basketball-Reference profils  
* Kluba vēsture
Amerikāņu pīrāgs 2

**"Amerikāņu pīrāgs 2"** () ir 2001. gada amerikāņu pusaudžu komēdija, kuras režisors ir Džeimss B. Rodžerss. Šī ir *[[Amerikāņu pīrāgs|Amerikāņu pīrāga]]* sēriju otrā daļa. Filmas iepriekšējā daļa Amerikāņu pīrāgs iznāca 1999. gadā, taču nākamā filmas daļa Amerikāņu kāzas iznāca 2003. gadā.

## Ārējās saites
*
Kolbeka rags

**Kolbeka rags** () ir zemesrags Mērijas Bērdas Zemes ziemeļrietumos, Edvarda VII pussalas galējais punkts Rosa jūras krastā. Atdala Širases krastu dienvidos no Sondersa krasta austrumos. Ragu 1902. gada janvārī atklāja britu Roberta Skota antarktiskā ekspedīcija un nosauca ekspedīcijas glābšanas kuģa *Morning* kapteiņa leitnanta Viljama Kolbeka *(William Colbeck)* vārdā.

## Atsauces

## Ārējās saites
* Pingvīnu kolonija Kolbeka ragā
Mercury (kosmiskais projekts)

thumb|200px|''Mercury'' projekta logo
**Mercury projekts** bija pirmā ASV pilotējamā kosmisko lidojumu programma, kuru realizēja no 1959. līdz 1963. gadam. Projekta mērķis bija Zemes orbītā nogādāt cilvēku, ko  paveica Mercury-Atlas 6 ar Džonu Glenu. Sākotnējo izpēti un plānošanu veica National Advisory Committee for Aeronautics, bet pēc NASA izveides projektu pārņēma tā.

Nosaukums *Mercury* ņemts no romiešu dieva Merkura vārda, kuru uzskatīja par ātruma simbolu. Merkurs arī ir Saules sistēmas iekšējā planēta, kura kustas ātrāk par citām.

*Mercury* projekta izmaksas tiek lēstas aptuveni 384 miljoni USD (2,8 miljardi 2008. gada dolāros).

## Pilotētie lidojumi

## Ārējās saites
Biznesa plāns

**Biznesa plāns** ir tirgzinību paņēmiens, lai noteiktu jauna pasākuma mērķus un izvēlētos labākos ceļus, kā šos mērķus sasniegt.

Biznesa plāna mērķis ir panākt visizdevīgāko variantu starp to, ko jūs gribat darīt, un to, ko varat darīt. Plānā apraksta nepieciešamos pasākumus, kas veicami tūlīt, un tos, kas plānojami turpmākajā laika posmā.
Ruperta krasts

**Ruperta krasts** () ir Mērijas Bērdas Zemes piekrastes apgabals gar Kluso okeānu (Dienvidu okeānu) no Burksa raga austrumos līdz Brenana ragam rietumos. Krasts robežojas ar Hobsa krastu austrumos (136°50'W) un Sondersa krastu rietumos (146°31'W). Ruperta krasta rietumu daļas piekrasti aizņem Nikersona šelfa ledājs ar Ņūmena un citām mazākām salām. Krasta vidusdaļā okeānā noplūst Lenda glečers. Ap 50 km no krasta atrodas nelielā Krūzena sala. Krasta austrumos Halla līča austrumu krastā Burksa ragā atrodas pašreiz iekonservētā krievu polārstacija Ruskaja.

Krasts tika izpētīts no gaisa Ričarda Bērda otrās antarktīkās ekspedīcijas (1933-1935) laikā un nosaukts par godu ekspedīcijas atbalstītājam pulkvedim Džeikobam Rupertam *(Jacob Ruppert)*, kas veica pirmo rekogniscēšanas lidojumu gar krastu.

## Atsauces

## Ārējās saites
* Ruperta krasta glacioloģijas karte
Sondersa krasts

**Sondersa krasts** () ir Mērijas Bērdas Zemes piekrastes apgabals gar Kluso okeānu (Dienvidu okeānu) no Kolbeka raga rietumos līdz Brenana ragam austrumos. Krasta daļu no Edvarda VII pussalas līdz Gestas pussalai aizņem Zulcbergera šelfa ledājs ar daudzām salām, lielākās no kurām ir Stīventona sala, Kronenveta sala, Redforda sala, Hačinsona sala, Kicera sala. Iekšzemē paceļas Forda grēdas, starp kuras virsotnēm uz šelfa ledāju noplūst vairāki šļūdoņi, lielākie no kuriem ir Hemonda un Boida glečeri. Gestas pussalas austrumos atrodas Bloka līcis ar Driskola salu un daļa no Nikersona šelfa ledāja. 

Krasts tika izpētīts no gaisa 1929. gadā Ričarda Bērda ekspedīcijas laikā un nosaukts par godu ekspedīcijas lidotājam kapteinim Heroldam Sondersam *(Harold E. Saunders)*.

## Atsauces

## Ārējās saites
* Sondersa krasta glacioloģijas karte
19. autobusu maršruts (Rīga)

**19. autobusu maršruts** bija Rīgas sabiedriskā transporta autobusu maršruts, kas kursēja no Mežciema līdz Sarkandaugavai.

Darbdienās pa 19. autobusu maršrutu kursēja 4 autobusi, bet brīvdienās — tikai 3 autobusi.

19. autobusu maršrutu apkalpoja 7. autobusu parks.

2019. gada 1. septembrī 19. autobusa maršruts tika slēgts, Bukultu iedzīvotājus turpmāk apkalpo 29. maršruta autobusi.

## Maršruts
Virzienā **[[Mežciems (Rīga)|Mežciems]]** — **Bukulti** — **[[Sarkandaugava]]** autobusi kursēja pa šādām ielām: Hipokrāta iela, Malienas iela, Juglas iela, Murjāņu iela, Silciema iela, Brīvības gatve, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Mīlgrāvja iela, Viestura prospekts un Meža prospekts.

Virzienā **[[Sarkandaugava]]** — **Bukulti** — **[[Mežciems (Rīga)|Mežciems]]** autobusi kursēja pa šādām ielām: Meža prospekts, Viestura prospekts, Mīlgrāvja iela, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Brīvības gatve, Silciema iela, Murjāņu iela, Juglas iela, Malienas iela un Hipokrāta iela.

## Pieturvietas
thumb|255px|19. maršruta autobuss Jaunciema gatvē
19. autobusu maršrutā pavisam kopā bija 87 pieturas. Virzienā **[[Mežciems (Rīga)|Mežciems]]** — **Bukulti** — **[[Sarkandaugava]]** bija 44 pieturas, bet virzienā **[[Sarkandaugava]]** — **Bukulti** — **[[Mežciems (Rīga)|Mežciems]]** bija 43 pieturas.

## Vēsture
[thumb|250px|19. autobusu maršruts līdz [2011. gads|2011. gada 1. janvārim.]]
2011. gada 1. janvārī autobusu maršruts tika pagarināts no Juglas līdz Mežciemam.

Līdz 2011. gada 1. janvārim 19. autobusu maršruta kopējais garums bija 58,475 km. Virziena **[[Jugla (Rīga)|Jugla]] 3** — **Bukulti** — **[[Sarkandaugava]]** kopējais garums bija 29,273 km, bet virziena **[[Sarkandaugava]]** — **Bukulti** — **[[Jugla (Rīga)|Jugla]] 3** kopējais garums bija 29,202 km.

### Maršruts
Virzienā **[[Jugla (Rīga)|Jugla]] 3** — **Bukulti** — **[[Sarkandaugava]]** autobusi kursēja pa šādām ielām: Murjāņu iela, Silciema iela, Brīvības gatve, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Mīlgrāvja iela, Viestura prospekts un Meža prospekts.

Virzienā **[[Sarkandaugava]]** — **Bukulti** — **[[Jugla (Rīga)|Jugla]] 3** autobusi kursēja pa šādām ielām: Meža prospekts, Viestura prospekts, Mīlgrāvja iela, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Brīvības gatve, Silciema iela un Murjāņu iela.

### Pieturvietas
19. autobusu maršrutā pavisam kopā bija 85 pieturas. Virzienā **[[Jugla (Rīga)|Jugla]] 3** — **Bukulti** — **[[Sarkandaugava]]** bija 43 pieturas, bet virzienā **[[Sarkandaugava]]** — **Bukulti** — **[[Jugla (Rīga)|Jugla]] 3** bija 42 pieturas.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Atsauces

## Ārējās saites
* www.rigassatiksme.lv
* 
*
Anna Vautersa

**Anna Hilda Villija Vautersa** (*Ann Hilde Willy Wauters*; dzimusi  Sintniklāsā, Beļģijā) ir beļģu basketboliste, spēlē centra pozīcijā, Beļģijas sieviešu basketbola valstsvienības spēlētāja, pašlaik (2010) pārstāv WNBA klubu Sanantonio "Silver Stars", taču laikā, kad nenotiek WNBA čempionāts, viņa spēlē Jekaterinburgas "UGMK". Basketbolu spēlē no 12 gadu vecuma. Savu profesionāles karjeru sākusi pēc augstskolas beigšanas. 2000. gada WNBA draftā tika draftēta ar kopējo 1. numuru, viņu draftēja Klīvlendas "Rockers". Vautersa kļuva par pirmo Beļģijā dzimušo spēlētāju, kas ir spēlējusi WNBA. Vēl ir spēlējusi Ņujorkas "Liberty".

## Eiropas basketbola klubi
* 1995—1998 : Osiris Aalst ()
* 1998—2004 : US Valenciennes Olympic ()
* 2004—2007 : Samaras "CSKA" ()
* 2007—2009 : Maskavas "CSKA" ()
* 2009—2010 : Jekaterinburgas "UGMK" ()

## Ārējās saites

* Oficiālā mājaslapa 
* WNBA profils
Āzijas čempionāts basketbolā sievietēm

**[[Starptautiskā basketbola federācija|FIBA]] Āzijas čempionāts basketbolā sievietēm** () ir galvenais sieviešu basketbola izlašu turnīrs Āzijā, kurā tiek noteikta kontinenta spēcīgākā valstsvienība. Turnīru organizē FIBA Asia. Katrs čempionāts ir arī kā kvalifikācijas turnīrs Olimpiskajām spēlēm vai Pasaules čempionātam. Āzijas čempionāts notiek kopš 1965. gada.

Pirmais Āzijas čempionāts notika 1966. gadā Korejā. Pašreizējās Āzijas čempiones ir Ķīnas izlases spēlētājas, taču visvairāk uzvaras turnīrā ir izcīnījušas Korejas izlase un Ķīnas izlase - 12 reizes.

## Ārējās saites
* FIBA Asia oficiālā mājaslapa
Āfrikas čempionāts basketbolā sievietēm

**[[Starptautiskā basketbola federācija|FIBA]] Āfrikas čempionāts basketbolā sievietēm** () ir galvenais sieviešu basketbola izlašu turnīrs Āfrikā, kurā tiek noteikta kontinenta spēcīgākā valstsvienība. Turnīru organizē FIBA Africa. Katrs čempionāts ir arī kā kvalifikācijas turnīrs Olimpiskajām spēlēm vai Pasaules čempionātam. Āfrikas čempionāts notiek kopš 1966. gada.

Pirmais Amerikas čempionāts notika 1966. gadā Gvinejā. Pašreizējās Āfrikas čempiones ir Nigērijas izlases spēlētājas, Senegālas izlase ir visvairāk uzvarējusi šajā turnīrā - 11 reizes.

## Medaļu tabula
Amerikas čempionāts basketbolā sievietēm

**[[Starptautiskā basketbola federācija|FIBA]] Amerikas čempionāts basketbolā sievietēm** () ir galvenais sieviešu basketbola izlašu turnīrs Amerikā, kurā tiek noteikta abu kontinentu (Ziemeļamerikas un Dienvidamerikas) spēcīgākā valstsvienība. Turnīru organizē FIBA Americas. Katrs čempionāts ir arī kā kvalifikācijas turnīrs olimpiskajām spēlēm vai Pasaules čempionātam. Amerikas čempionāts notiek kopš 1989. gada.

Pirmais Amerikas čempionāts notika 1989. gadā Brazīlijā, kurā uzvarēja Kubas izlases spēlētājas. Pašreizējās Amerikas čempiones ir Brazīlijas izlases spēlētājas. Brazīlijas izlase ir arī visvairāk izcīnījusi čempionu titulu šajā čempionātā - 6 reizes.
## Rezultāti

## Ārējās saites
* FIBA America oficiālā mājaslapa  

## Atsauces
Okeānijas čempionāts basketbolā sievietēm

**[[Starptautiskā basketbola federācija|FIBA]] Okeānijas čempionāts basketbolā sievietēm** () bija galvenais sieviešu basketbola izlašu turnīrs Okeānijā, kurā tika noteikta kontinenta spēcīgākā valstsvienība. Turnīru organizēja FIBA Oceania. Katrs čempionāts bija arī kā kvalifikācijas turnīrs Olimpiskajām spēlēm vai Pasaules čempionātam. Okeānijas čempionāts notika kopš 1975. gada.

Pirmais Okeānijas čempionāts notika 1974. gadā Austrālijā. Pašreizējās Okeānijas čempiones ir Austrālijas izlases spēlētājas, Austrālijas izlase arī ir visvairāk uzvarējusi šajā turnīrā - 15 reizes.

2015. gada Okeānijas čempionāts bija pēdējais Okeānijas čempionāts, kas tika rīkots, jo, sākot ar 2017. gadu, turnīrs tika apvienots ar FIBA Āzijas čempionātu, lai dotu vietu FIBA ​​Āzijas un Klusā okeāna reģiona čempionātam.
## Ārējās saites
* FIBA Oceania oficiālā mājaslapa  

## Atsauces
Valensijas "Ros Casares"

**Valensijas "Ros Casares"** ir profesionāls basketbola klubs, kas bāzēts Valensijā, Spānijā. Klubs ir dibināts 1996. gadā. Klubs startē Spānijas nacionālajā čempionātā, kur ir svinējis jau 10 uzvaras (1991, 1992, 1993, 1994, 1995, 1996, 2001,2002, 2004, 2007, 2008). Klubs ir divkārtējs Eirolīgas čempions (1992, 1993) un četrkārtējs Eirolīgas sudraba medaļas ieguvējs (1994, 1995, 2007, 2010).

## Ārējās saites
* Kluba oficiālā mājaslapa